อยากทราบคะ คือมีเลือดออกสีชมพูน้ำตาลอ่อนนิดเดียวเองคะเหนียวไม่มาก เปนมา2วันละคะ แต่ไม่ใช่ประจำเดือนคะ ละมีอาการมึนหัวเวียนหัว อยากอ้วก ใจสั่น เหมือนเพลียๆด้วยคะ นอนอย่างเดียวเลยคะ แบบนี้จะเป็นอะไรรึป่าวคะ
สวัสดีค่ะ อาการเลือดออกผิดปกติทางช่องคลอดที่ไม่ใช่ประจำเดือน อาจเกิดจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่ค่ะการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์ค่ะ